Automatske radnje
Automatske radnje ili automatizmi (grč. automatos, koji se događa sam od sebe) su radnje koje se izvode spontano i djelomično ili potpuno neovisno o svjesnoj i voljnoj kontroli osobe. Automatizmi mogu biti naslijeđeni ili stečeni vježbom. Automatizmi su ekonomične reakcije, jer se izvode uz manje napora i utroška energije, svjesna kontrola oslobođena je za druge složenije neautomatizirane operacije. Međutim, u nekim psihopatološkim stanjima može doći do pojave nesvrsishodnih automatizama i automatskih radnji. Na primjer, u shizofreniji se gubi odnos između ja i radnje pa se ona doživljava kao tuđa radnja.